కాంగ్రెస్ ఓట్లను చీల్చే పార్టీ.. బీఎస్పీ అధినేత్రి మాయావతి విసుర్లు | ap7am
23-01-2022 Sun 14:12
ఆ పార్టీ సీఎం అభ్యర్థి వేగంగా ప్లేటు మారుస్తారు
కాంగ్రెస్ కు ఓటు వేసి దుర్వినియోగిం చేసుకోవద్దు
ప్రజలకు మాయావతి సూచన
చాలా కాలం పాటు మౌనంగా, అజ్ఞాతంలో ఉండిపోయిన బీఎస్పీ అధినేత్రి మాయావతి ప్రజల ముందుకు వచ్చారు. యూపీ కాంగ్రెస్ చీఫ్, సీఎం అభ్యర్థినిగా ప్రచారం చేసుకుంటున్న ప్రియాంక గాంధీని లక్ష్యంగా చేసుకుని విమర్శలు చేశారు. కాంగ్రెస్ కేవలం బీజేపీయేతర ఓట్లను చీల్చడానికే తప్ప, ఆ పార్టీతో వచ్చే ప్రయోజనం ఏమీ లేదని విమర్శించారు.
''యూపీ అసెంబ్లీ సాధారణ ఎన్నికల్లో కాంగ్రెస్ పార్టీ పరిస్థితి చాలా దారుణంగా ఉంది. ఆ పార్టీ సీఎం అభ్యర్థి గంటల వ్యవధిలోనే తన విధానాన్ని మార్చుకుంటారు. అటువంటి సందర్భంలో ప్రజలు తమ ఓటును కాంగ్రెస్ పార్టీకి వేసి దుర్వినియోగం చేసుకోవద్దు''అని మాయావతి పేర్కొన్నారు.
యూపీ ప్రజల దృష్టిలో కాంగ్రెస్.. ఓట్లను కట్ చేసే (చీల్చే) పార్టీగా మాయావతి అభివర్ణించారు. కాంగ్రెస్ పార్టీ తరఫున తానే సీఎం అభ్యర్థినంటూ శనివారం ప్రియాంక గాంధీ కలకలం రేపడం తెలిసిందే. ఆ తర్వాత కొద్ది సమయానికే పొరపాటుగా అన్నానని, అసలు ఎన్నికల్లో తాను పోటీ చేస్తానో? లేదోనని ఆమె చెప్పడం తాజా విమర్శలకు కారణంగా చెప్పుకోవాలి. ఈ విడత ఎన్నికల్లో మాయావతి పోటీకి దూరంగా ఉండడం తెలిసిందే. అయినా సరే పార్టీ విజయం కోసం ఆమె ఆలస్యంగా అయినా తన ప్రయత్నాలు మొదలు పెట్టారు.
congress otlanu cheelche party.. bsp adhinetri mayavati visurlu | ap7am
23-01-2022 Sun 14:12
aa party cm abhyarthi vegamgaa plaetu maarustaaru
congress ku otu vesi durviniyogim chesukovaddu
prajalaku mayavati suuchana
chala kaalam paatu mounamgaa, agnaatamlo undipoyina bsp adhinetri mayavati prajala munduku vachaaru. up congress cheef, cm abhyardhinigaa prachaaram chesukuntunna priyaanka gaandheeni lakshyamgaa chesukuni vimarsalu chesaru. congress kevalam beejeepeeyetara otlanu cheelchadaanike tappa, aa paartiitoe vache prayojanam emi ledani vimarsinchaaru.
''up assembley saadhaarana ennikallo congress party paristhiti chala daarunamgaa undi. aa party cm abhyarthi gantala vyavadhiloonae tana vidhaanaanni maarchukuntaaru. atuvanti sandarbhamlo prajalu tama otunu congress paarteeki vesi durviniyogam chesukovaddu''ani mayavati perkonnaru.
up prajala drushtilo congress.. otlanu kat chese (cheelche) paartiigaa mayavati abhivarninchaaru. congress party tarafuna taane cm abhyardhinantu sanivaaram priyaanka gaandhi kalakalam repadam telisinde. aa tarvaata koddi samayanike porapaatugaa annaanani, asalu ennikallo taanu poty chestano? ledonani aame cheppadam taja vimarsalaku kaaranamgaa cheppukovali. ee vidata ennikallo mayavati potiki dooramgaa undadam telisinde. aina sare party vijayam kosam aame aalasyamgaa aina tana prayatnaalu modalu pettaaru.